Απόφαση της Επιτροπής

της 15ης Νοεμβρίου 2002

για τροποποίηση της απόφασης 93/402/ΕΟΚ όσον αφορά την εισαγωγή νωπών κρεάτων από τη Βραζιλία

[κοινοποιηθείσα υπό τον αριθμό Ε(2002) 4493]

(Κείμενο που παρουσιάζει ενδιαφέρον για τον ΕΟΧ)

(2002/908/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22 παράγραφος 1,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών(2), όπως τροποποιήθηκε τελευταία από τον κανονισμό (ΕΚ) αριθ. 1452/2001(3), και ιδίως το άρθρο 14 παράγραφος 3 και το άρθρο 15,

Εκτιμώντας τα ακόλουθα:

(1) H απόφαση 93/402/ΕΟΚ της Επιτροπής, της 10ης Ιουνίου 1993, περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχομένων από ορισμένες χώρες της Νότιας Αμερικής(4), όπως τροποποιήθηκε τελευταία με την απόφαση 2002/793/ΕΚ(5), εφαρμόζεται στην Αργεντινή, τη Βραζιλία, τη Χιλή, την Κολομβία, την Παραγουάη και την Ουρουγουάη.

(2) Η Επιτροπή ενημερώθηκε από τις κτηνιατρικές αρχές της Παραγουάης ότι εκδηλώθηκε εστία αφθώδους πυρετού ευρισκόμενη εκτός της περιοχής που επιτρέπεται να εξάγει προς την ΕΕ, αλλά πλησίον των συνόρων με τη Βραζιλία.

(3) Η περιοχή επιτήρησης της εστίας εκδήλωσης της νόσου επηρεάζει μέρος του εδάφους της Βραζιλίας.

(4) Οι κτηνιατρικές αρχές της Βραζιλίας έθεσαν αμέσως σε ενέργεια μέτρα για να αποφύγουν την εξάπλωση της νόσου στο βραζιλιανό έδαφος, προβλέποντας ειδικότερα εμβολιασμούς και ελέγχους διακίνησης ζώων σε 16 δήμους κατά μήκος της μεθοριακής περιοχής.

(5) Ενόψει του δυνητικού κινδύνου νόσου στη μεθοριακή αυτή περιοχή και των μέτρων που έλαβαν οι αρμόδιες κτηνιατρικές αρχές της Βραζιλίας, θα πρέπει να ανασταλούν σε περιφερειακή βάση οι εισαγωγές σιτεμένου και χωρίς κόκαλα βοείου κρέατος μόνο από τον οικείο δήμο προς την Ευρωπαϊκή Ένωση. Ωστόσο, θα πρέπει να επιτραπούν ακόμη αποστολές φορτίων παραγωγής πριν από τις 31 Οκτωβρίου 2002.

(6) Θα πρέπει ως εκ τούτου να τροποποιηθεί αναλόγως η απόφαση 93/402/ΕΟΚ.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/402/ΕΟΚ τροποποιείται ως εξής:

1. Το παράρτημα I αντικαθίσταται από το κείμενο του παραρτήματος Ι της παρούσας απόφασης.

2. Το παράρτημα IΙ αντικαθίσταται από το κείμενο του παραρτήματος ΙΙ της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν στις εισαγωγές ώστε να είναι σύμφωνα με την παρούσα απόφαση και δημοσιοποιούν αμέσως και κατά τον ενδεδειγμένο τρόπο τα θεσπιζόμενα μέτρα. Ενημερώνουν αμέσως περί αυτού την Επιτροπή.

Άρθρο 3

Η παρούσα απόφαση θα επανεξεταστεί εντός δύο μηνών.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 15 Νοεμβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 24 της 31.1.1998, σ. 9.

(2) ΕΕ L 302 της 31.12.1972, σ. 28.

(3) ΕΕ L 198 της 21.7.2001, σ. 11.

(4) ΕΕ L 179 της 22.7.1993, σ. 11.

(5) ΕΕ L 276 της 12.10.2002, σ. 62.

ΠΑΡΑΡΤΗΜΑ I

""

ΠΑΡΑΡΤΗΜΑ II

""

ΠΑΡΑΡΤΗΜΑ I

Περιγραφή των εδαφών της Νότιας Αμερικής για τους σκοπούς της κτηνιατρικής πιστοποίησης

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

Υγειονομικές εγγυήσεις απαιτούμενες για την τροποποίηση ((Τα γράμματα (A, B, Γ, Δ, E, ΣΤ, Ζ και H) που εμφαίνονται στον πίνακα, αντιστοιχούν στα υποδείγματα ειδικών υγειονομικών εγγυήσεων, που περιγράφονται στο παράρτημα ΙΙΙ, μέρος 2 και που θα πρέπει να εφαρμόζονται για κάθε προϊόν και καταγωγή, σύμφωνα με τις διατάξεις του άρθρου 2. Το σημείο (-) δείχνει την απαγόρευση εισαγωγών.ΑΚ: Ανθρώπινη κατανάλωση.

ΠΚ: Προορίζονται για τη βιομηχανία θερμικά επεξεργασμένων προϊόντων με βάση το κρέας:

1= καρδιές

2= συκώτια

3= μασητήριοι μύες

4= γλώσσες

ΤΖΣ: Προορίζονται για τη βιομηχανία τροφίμων για ζώα συντροφιάς.))

>ΘΕΣΗ ΠΙΝΑΚΑ>